BestTravel utazásszervező alkalmazás

# Bevezető

Nyaralás? Üzleti út? Egy biztos - egy nagy utazást célszerű, ha nem is a legrészletesebb kivitelben, de megtervezni mikor mit szeretnénk csinálni. Az emberek ajánlásokat kapnak a meglátogatandó helyekkel kapcsolatban a barátaiktól, a rokonaiktól és persze a munkájukat jól végző utazási irodáktól, útikalauzoktól is, ezt a rengeteg információt viszont nem egyszerű dolog összhangba hozni úgy, hogy a felhasználó egyrészt semmit ne felejtsen el, másrészt mindenre jusson elég ideje.

Ehhez az embert próbáló feladathoz kíván segítséget nyújtani a BestTravel utazásszervező alkalmazás, amely elérhető weblapon, de akár mobil alkalmazáson keresztül is.

Segítségével a felhasználó könnyen intézheti a szállást és egyéb utazási eszközök foglalását is.

## Az alkalmazás

Az alkalmazásnak vannak felhasználói, akik a szolgáltatásokat igénybe veszik.

A felhasználó egy célállomás választásával, valamint a kívánt utazás kezdő, illetve befejező dátumának megadásával utazási ajánlatokat kap a rendszertől a lehetséges szállásokról, az oda vezető repülőútról, a helyi látnivalókkal, étkezési lehetőségekkel és aktuális időjárásról.

A program mindezen információk összegyűjtéséhez különböző webes szolgáltatások nyílt API-ját használja.

A különböző nyílt API-kból néhány:

Hotelek – Google Hotels API, Google Maps API

Repülőjáratok – Google QPX API

Látnivalók – Tripadvisor API

Időjárás – OpenWeatherMap API

Az alkalmazás moduláris, külön szerkezeti egységet jelentenek a szállások, az utazási információk, a vendéglátói egységek. Továbbá az ajánlatok szerkeszthetőek a felhasználó által, így például kiválaszthatják, hogy melyik hotelt preferálják, és milyen látnivalókat kívánnak megtekinteni. A pontosítás mellett a felhasználók kiválaszthatják az őket érdeklő modulokat is; lehet, hogy valakit nem érdekelnek a helyi látnivalók (egy rövid üzleti út során például) és akadhat olyan is, aki nem a repülőt preferálja, így érdektelen számára a repülőjáratokat megjelenítő modul.

Példák a modulokra – ezek közül elsőre nem mind kerül implementálásra (a ! jellel jelöltek igen)

* + !Hotelek
  + Látnivalók
  + Helyi közlekedés
  + !Repülőjáratok
  + !Időjárás
  + Szabadidős ajánlások
  + Éttermek

Miután a felhasználó pontosította/jóváhagyta az utazástervet, elmenti egy adatbázisba a felhasználó fiókjához, így az a későbbiekben szabadon megtekinthető, szerkeszthető.